La compulsa és l'acreditació oficial en què s'informa que la fotocòpia d'un document coincideix amb l'original, la qual cosa significa que s'hi fa constar que la fotocòpia del document és idèntica a l'original i que no ha estat manipulada. Així, doncs, perquè la compulsa sigui correcta, cal lliurar personalment el document original i la fotocòpia i, s'ha de fer en totes les pàgines que continguin dades.
Poden compulsar les fotocòpies dels documents que s'han de lliurar a la Secretaria Acadèmica totes les institucions acreditades per fer-ho, com ara l'organisme emissor de la documentació, les notaries i altres organismes públics (ajuntaments, policia local i conselleries d'ensenyament, entre altres, sabent que no totes compulsen per a altres institucions).
Atenció! No són vàlids els documents compulsats per una cara en cas que hi hagi text a les dues cares. No són vàlides les fotocòpies de documents compulsats. Els documents que s'enviïn han de ser còpies amb la compulsa original.